**VEREJNÁ SÚŤAŽ**

**Nadlimitná zákazka zadávaná postupom verejnej súťaže**

**Zákazka na poskytnutie služby**

realizovaná v súlade so zákonom č. 343/2015 Z.z. o verejnom obstarávaní a o zmene a doplnení niektorých zákonov v platnom znení („ZVO“) postupom podľa ust. § 66 ods.7 ZVO

##### SÚŤAŽNÉ PODKLADY

(ďalej aj „SP“)

Predmet zákazky:

**„Nakladanie s odpadmi v meste Štúrovo“**

Štúrovo, október 2019

 ....................................................................

 Mesto Štúrovo

Ing. Eugen Szabó, primátor

***OBSAH SÚŤAŽNÝCH PODKLADOV:***

A.  POKYNY NA VYPRACOVANIE PONUKY

 I. VŠEOBECNÉ INFORMÁCIE

1. Identifikácia verejného obstarávateľa

2. Predmet zákazky

3. Variantné riešenie

4. Miesto, termín uskutočnenia a spôsob plnenia predmetu zákazky

5. Zdroj finančných prostriedkov

6. Druh zákazky

7. Lehota viazanosti ponuky

 II. KOMUNIKÁCIA a VYSVETĽOVANIE

8. Komunikácia medzi verejným obstarávateľom a záujemcami/uchádzačmi

9. Vysvetľovanie a doplnenie súťažných podkladov

10. Obhliadka miesta uskutočnenia predmetu zákazky

III. PRÍPRAVA PONUKY

11.Registrácia

12. Jazyk ponuky

13. Mena a ceny uvádzané v ponuke

14. Zábezpeka

15. Náklady na ponuku

 IV. PREDKLADANIE PONÚK

16.Predkladanie ponúk

17. Obsah ponuky

 V. OTVÁRANIE a VYHODNOCOVANIE PONÚK

18. Otvárania ponúk

19. Vyhodnotenie splnenia podmienok účasti

20. Vyhodnocovanie ponúk

VI. DÔVERNOSŤ vo VEREJNOM OBSTARÁVANÍ

21. Dôvernosť procesu verejného obstarávania

 VII. Prijatie ponuky

22. Informácie o výsledku vyhodnotenia ponúk

23. Uzavretie zmluvy

24. Záverečné ustanovenia

B. OPIS PREDMETU ZÁKAZKY

C. OBCHODNÉ PODMIENKY

D. SPÔSOB URĆENIA CENY

E. KRITÉRIA NA HODNOTENIE PONÚK A PRAVIDLÁ ICH UPLATNENIA

F. PODMIENKY ÚČASTI UCHÁDZAČOV

G. TABUĽKA NÁVRHOV UCHÁDZAČOV NA PLNENIE KRITÉRIÍ

Príloha č. 1 súťažných podkladov: Zmluva o poskytovaní služieb

A. POKYNY NA VYPRACOVANIE PONUKY

**Časť I.**

**VŠEOBECNÉ INFORMÁCIE**

1. **Verejný obstarávateľ:**

***1.1.***

Názov organizácie: Mesto Štúrovo

Sídlo organizácie: Mestský úrad Štúrovo, Námestie slobody 1, 943 01 Štúrovo,

Krajina: Slovenská Republika

IČO: 00309303

*ďalej označený aj ako „verejný obstarávateľ“*

V prípade tohto verejného obstarávania zastúpený spoločnosťou:

**1.2.**

Názov organizácie: obstaráme, s.r.o.

*Sídlo*: Kupeckého 5, 821 08 Bratislava

*IČO:*  52 245 489

Kontaktná osoba: Mgr. Silvia Jančová

tel: +421 948 030 485

Mail: jancova@obstarame.sk

1. **PREDMET ZÁKAZKY**

2.1. Predmetom zákazky sú služby „**Nakladanie s odpadmi v meste Štúrovo**“.

Predmetom obstarávania je poskytnutie služieb v oblasti zberu, prepravy a zneškodnenia špecifikovaných druhov komunálneho odpadu pre mesto Štúrovo v zmysle zákona č. 79/2015 Z. z. o odpadoch.

Predpokladaná hodnota zákazky je **992 899,57** **EUR bez DPH.**

Spoločný slovník obstarávania (*CPV*):

**Hlavný predmet**

**Hlavný slovník:**

**90500000-2 Služby súvisiace s likvidáciou odpadu a odpadom**

**90510000-5 Likvidácia a spracovanie odpadu**

**90511000-2 Služby na zber odpadu**

2.2. Podrobné vymedzenie predmetu zákazky je uvedené v časti "*B. Opis predmetu zákazky*"(*ďalej aj* "*SP*").

2.3. Zákazka nie je rozdelená na časti. Zákazka nie je rozdelená na časti, nakoľko sa jedná o služby súvisiace so zberom, likvidáciou a spracovaním odpadu, ktoré sú navzájom prepojené a nie je možné ich od seba odčleniť.

**3. VARIANTNÉ RIEŠENIE**

3.1. Uchádzačom sa neumožňuje predložiť variantné riešenie vo vzťahu k požadovanému predmetu zákazky.

3.2. Ak súčasťou ponuky bude aj variantné riešenie, nebude takéto variantné riešenie zaradené do vyhodnotenia.

1. **MIESTO, TERMÍN dodania PREDMETU ZÁKAZKY**

4.1. Miesto dodania predmetu zákazky

Zber a odvoz odpadu: územie mesta Štúrovo

Zneškodnenie komunálneho odpadu: skládka odpadov nie je stanovená, navrhne a zabezpečí dodávateľ

Zhodnotenie BRKO: kompostáreň mesta Štúrovo,

4.2. Termín dodávky

Dodávka priebežne počas platnosti rámcovej dohody uzavretej na 48 mesiacov ( predpoklad plnenia od 1.1.2020).

1. **ZDROJ FINANČNÝCH PROSTRIEDKOV**

5.1. Predmet zákazky bude financovaný z vlastných prostriedkov verejného obstarávateľa.

1. **DRUH ZÁKAZKY**

6.1. Podrobné vymedzenie záväzných zmluvných podmienok na uskutočnenie predmetu zákazky, ktoré musia byť obsiahnuté v uzatvorenej zmluve o dielo, obsahuje časť "B. Opis predmetu zákazky", "C. Obchodné podmienky“ a "D. Spôsob určenia ceny" týchto SP. Verejný obstarávateľ, bude od úspešného uchádzača požadovať záväzne dodržať minimálne zmluvné podmienky uvedené v časti "C. Obchodné podmienky" týchto SP.

1. **LEHOTA VIAZANOSTI PONUKY**

7.1. Uchádzač je svojou ponukou viazaný od uplynutia lehoty na predkladanie ponúk až do uplynutia lehoty viazanosti ponúk, ktorej trvanie je uvedené oznámení o vyhlásení verejného obstarávania. Verejný obstarávateľ si vyhradzuje právo v prípade potreby predĺžiť lehotu viazanosti ponúk a oznámiť to všetkým uchádzačom, ktorých ponuky sa vyhodnocujú.

**Časť II.**

**KOMUNIKÁCIA A VYSVETĽOVANIE**

1. **KOMUNIKÁCIA MEDZI VEREJNÝM OBSTARÁVATEĽOM A ZÁUJEMCAMI/ UCHÁDZAČMI**

8.1 Poskytovanie vysvetlení, odovzdávanie podkladov a komunikácia („ďalej len komunikácia“) medzi verejným obstarávateľom/záujemcami a uchádzačmi sa bude uskutočňovať v štátnom (slovenskom) jazyku a spôsobom, ktorý zabezpečí úplnosť a obsah týchto údajov uvedených v ponuke, podmienkach účasti a zaručí ochranu dôverných a osobných údajov uvedených v týchto dokumentoch.

8.2 Verejný obstarávateľ bude pri komunikácii s uchádzačmi resp. záujemcami postupovať v zmysle § 20 zákona o verejnom obstarávaní prostredníctvom komunikačného rozhrania systému JOSEPHINE. Tento spôsob komunikácie sa týka akejkoľvek komunikácie a podaní medzi verejným obstarávateľom a záujemcami, resp. uchádzačmi.

8.3 JOSEPHINE je na účely tohto verejného obstarávania softvér na elektronizáciu zadávania verejných zákaziek. JOSEPHINE je webová aplikácia na doméne <https://josephine.proebiz.com>.

8.4 Na bezproblémové používanie systému JOSEPHINE je nutné používať jeden z podporovaných internetových prehliadačov:

 - Microsoft Internet Explorer verzia 11.0 a vyššia,

 - Mozilla Firefox verzia 13.0 a vyššia alebo

 - Google Chrome

 - Microsoft Edge.

8.5 Pravidlá pre doručovanie – zásielka sa považuje za doručenú záujemcovi/uchádzačovi ak jej adresát bude mať objektívnu možnosť oboznámiť sa s jej obsahom, tzn. akonáhle sa dostane zásielka do sféry jeho dispozície. Za okamih doručenia sa v systéme JOSEPHINE považuje okamih jej odoslania v systéme JOSEPHINE a to v súlade s funkcionalitou systému.

8.6 Ak je odosielateľom zásielky verejný obstarávateľ, tak záujemcovi resp. uchádzačovi bude na ním určený kontaktný e-mail/e-maily bezodkladne odoslaná informácia o tom, že k predmetnej zákazke existuje nová zásielka/správa. Záujemca resp. uchádzač sa prihlási do systému a v komunikačnom rozhraní zákazky bude mať zobrazený obsah komunikácie – zásielky, správy. Záujemca resp. uchádzač si môže v komunikačnom rozhraní zobraziť celú históriu o svojej komunikácii s verejným obstarávateľom.

8.7 Ak je odosielateľom zásielky záujemca resp. uchádzač, tak po prihlásení do systému a k predmetnému obstarávaniu môže prostredníctvom komunikačného rozhrania odosielať správy a potrebné prílohy verejnému obstarávateľovi. Takáto zásielka sa považuje za doručenú verejnému obstarávateľovi okamihom jej odoslania v systéme JOSEPHINE v súlade s funkcionalitou systému.

8.8 Verejný obstarávateľ odporúča záujemcom, ktorí chcú byť informovaní o prípadných aktualizáciách týkajúcich sa zákazky prostredníctvom notifikačných e-mailov, aby v danej zákazke zaklikli tlačidlo „ZAUJÍMA MA TO“ (v pravej hornej časti obrazovky). Notifikačné e-maily sú taktiež doručované záujemcom, ktorí sú evidovaní na elektronickom liste záujemcov pri danej zákazke.

8.9 Verejný obstarávateľ umožňuje neobmedzený a priamy prístup elektronickými prostriedkami k súťažným podkladom a k prípadným všetkým doplňujúcim podkladom. Verejný obstarávateľ tieto všetky podklady / dokumenty bude uverejňovať ako elektronické dokumenty v príslušnej časti zákazky v systéme JOSEPHINE.

8.10 Podania a dokumenty súvisiace s uplatnením revíznych postupov sú medzi verejným obstarávateľom a záujemcami/uchádzačmi doručené elektronicky prostredníctvom komunikačného rozhrania systému JOSEPHINE. Doručovanie námietky a ich odvolávanie vo vzťahu k ÚVO je riešené v zmysle §170 ods. 8 b) zákona o verejnom obstarávaní.

1. **OBHLIADKA**

9.1 Obhliadka miesta dodávky nie je potrebná, miesta dodávky služieb sú verejne prístupné.

1. **VYSVETĽOVANIE A DOPLNENIE SÚŤAŽNÝCH PODKLADOV**

10.1. Adresa stránky, kde je možný prístup k dokumentácií verejného obstarávania je: <https://josephine.proebiz.com/> .

10.2. V profile a zriadenom v elektronickom úložisku na webovej stránke Úradu pre verejné obstarávanie je vo forme linku uvedená informácia o verejnom portáli systému JOSEPHINE – kde budú všetky informácie k dispozícii.

10.3. V prípade nejasností alebo potreby objasnenia požiadaviek a podmienok účasti vo verejnom obstarávaní, uvedených v oznámení o vyhlásení verejného obstarávania a/alebo v súťažných podkladoch, v inej sprievodnej dokumentácii a/alebo iných dokumentoch poskytnutých verejným obstarávateľom v lehote na predkladanie ponúk, môže ktorýkoľvek zo záujemcov požiadať prostredníctvom komunikačného rozhrania systému JOSEPHINE.

10.4. Verejný obstarávateľ poskytuje vysvetlenie informácií potrebných na vypracovanie ponuky alebo na preukázanie splnenia podmienok účasti bezodkladne všetkým záujemcom, ktorí sú mu známi prostredníctvom komunikačného rozhrania systému JOSEPHINE. Najneskôr však tri pracovné dni pred uplynutím lehoty na predkladanie ponúk za predpokladu, že o vysvetlenie sa požiada dostatočne vopred.

10.5. Podania a dokumenty súvisiace s uplatnením revíznych postupov sú medzi verejný obstarávateľom a záujemcami/uchádzačmi doručované prostredníctvom komunikačného rozhrania systému JOSEPHINE. To neplatí pre podania a dokumenty súvisiace s uplatnením námietok podľa § 170 zákona o verejnom obstarávaní.

10.6. Verejný obstarávateľ primerane predĺži lehotu na predkladanie ponúk, ak

* vysvetlenie informácií potrebných na vypracovanie ponuky alebo na preukázanie splnenia podmienok účasti nie je poskytnuté v lehote podľa bodu10.4 aj napriek tomu, že bolo vyžiadané dostatočne vopred alebo
* v dokumentoch potrebných na vypracovanie ponuky alebo na preukázanie splnenia podmienok účasti vykoná podstatnú zmenu

10.7. Ak si vysvetlenie informácií potrebných na vypracovanie ponuky, návrhu alebo na preukázanie splnenia podmienok účasti hospodársky subjekt, záujemca alebo uchádzač nevyžiadal dostatočne vopred alebo jeho význam je z hľadiska prípravy ponuky nepodstatný, verejný obstarávateľ nie je povinný predĺžiť lehotu na predkladanie ponúk.

10.8. Odpoveď na žiadosť o vysvetlenie bude uverejnené vo webovej aplikácií JOSEPHINE pri dokumentoch k tejto zákazke. Odpoveď na žiadosť o vysvetlenie sa bude považovať za doručenú okamihom uverejnenia vo webovej aplikácií JOSEPHINE. Verejný obstarávateľ o jeho uverejnení odošle správu všetkým známym záujemcom v deň uverejnenia. Verejný obstarávateľ, ak je to nevyhnutné, môže doplniť informácie uvedené
v súťažných podkladoch kedykoľvek počas lehoty na predkladanie ponúk

**Časť III.**

**PRÍPRAVA PONUKY**

1. **REGISTRÁCIA**

11.1 Uchádzač má možnosť sa registrovať do systému JOSEPHINE pomocou hesla alebo aj pomocou občianskeho preukazu s elektronickým čipom a bezpečnostným osobnostným kódom (eID) .

11.2 Predkladanie ponúk je umožnené iba autentifikovaným uchádzačom. Autentifikáciu je možné vykonať týmito spôsobmi

a) v systéme JOSEPHINE registráciou a prihlásením pomocou občianskeho preukazu s elektronickým čipom a bezpečnostným osobnostným kódom (eID). V systéme je autentifikovaná spoločnosť, ktorú pomocou eID registruje štatutár danej spoločnosti. Autentifikáciu vykonáva poskytovateľ systému JOSEPHINE a to v pracovných dňoch v čase 8.00 – 16.00 hod.

b) nahraním kvalifikovaného elektronického podpisu (napríklad podpisu eID) štatutára danej spoločnosti na kartu užívateľa po registrácii a prihlásení do systému JOSEPHINE. Autentifikáciu vykoná poskytovateľ systému JOSEPHINE a to v pracovných dňoch v čase 8.00 – 16.00 hod.

c) vložením plnej moci na kartu užívateľa po registrácii, ktorá je podpísaná elektronickým podpisom štatutára aj splnomocnenou osobou, alebo prešla zaručenou konverziou. Autentifikáciu vykoná poskytovateľ systému JOSEPHINE a to v pracovné dni v čase 8.00 – 16.00 hod.

d) počkaním na autentifikačný kód, ktorý bude poslaný na adresu sídla firmy do rúk štatutára uchádzača v listovej podobe formou doporučenej pošty. Lehota na tento úkon sú obvykle 3 pracovné dni a je potrebné s touto lehotou počítať pri vkladaní ponuky.

11.3 Autentifikovaný uchádzač si po prihlásení do systému JOSEPHINE v prehľade - zozname obstarávaní vyberie predmetné obstarávanie a vloží svoju ponuku do určeného formulára na príjem ponúk, ktorý nájde v záložke „Ponuky a žiadosti“.

1. **JAZYK PONUKY**

12.1. Ponuka, tiež doklady a dokumenty v nej predložené, musia byť vyhotovené v štátnom *(slovenskom)* jazyku, pokiaľ nie je určené inak.

12.2 Ponuky, návrhy a ďalšie doklady a dokumenty vo verejnom obstarávaní sa predkladajú v štátnom jazyku. Ak je doklad alebo dokument vyhotovený v cudzom jazyku, predkladá sa spolu s jeho úradným prekladom do štátneho jazyka; to neplatí pre ponuky, návrhy, doklady a dokumenty vyhotovené v českom jazyku. Ak sa zistí rozdiel v ich obsahu, rozhodujúci je úradný preklad do štátneho jazyka.

1. **MENA A CENY UVÁDZANÉ V PONUKE**

13.1. Uchádzačom navrhovaná zmluvná cena za dodanie požadovaného predmetu zákazky, uvedená v ponuke uchádzača, bude vyjadrená v eurách *(EUR)* matematicky zaokrúhlená na **dve desatinné miesta.**

13.2. Ak je uchádzač platiteľom dane z pridanej hodnoty *(ďalej len "DPH")*, navrhovanú zmluvnú cenu (v texte zmluvy)uvedie v zložení:

* navrhovaná zmluvná cena uvedená v *EUR bez DPH*,
* percentuálna sadzba a výška DPH,
* navrhovaná zmluvná cena celkom uvedená v *EUR vrátane DPH.*

13.3. Ak uchádzač nie je platiteľom DPH, uvedie iba navrhovanú zmluvnú cenu celkom. Na skutočnosť, že nie je platiteľom DPH v ponuke upozorní.

13.4. V prípade ak uchádzač v postavení dodávateľa v súlade s právnym poriadkom Slovenskej republiky nebude povinný odviesť DPH pri dodávke predmetu zákazky, ale odviesť ju bude povinný verejný obstarávateľ v postavení odberateľa, uvedie uchádzač v ponuke cenu vrátane DPH, ktorú bude povinný zaplatiť verejný obstarávateľ.

13.5. Ak sa uchádzač, ktorý nie je platiteľom DPH stane úspešným uchádzačom a pred uzavretím zmluvy s verejným obstarávateľom sa stane platiteľom DPH platí, že ním v ponuke udaná cena celkom sa stane cenou vrátane DPH.

1. **ZÁBEZPEKA**

14.1. Zábezpeka ponuky **sa nevyžaduje.**

1. **NÁKLADY NA PONUKU**

15.1. Všetky náklady a výdavkyspojené s prípravou a predložením ponuky znáša uchádzač bez finančného nároku voči verejný obstarávateľovi, bez ohľadu na výsledok verejného obstarávania.

**Časť IV.**

**PREDKLADANIE PONÚK**

1. **PREDKLADANIE PONÚK**
	1. Uchádzač môže predložiť len jednu ponuku. **Ponuka je vyhotovená elektronicky** v zmysle § 49 ods. 1 písm. a) zákona o verejnom obstarávaní a vložená do systému JOSEPHINE umiestnenom na webovej adrese <https://josephine.proebiz.com> .
	2. Elektronická ponuka sa vloží vyplnením ponukového formulára a vložením požadovaných dokladov a dokumentov v systéme JOSEPHINE umiestnenom na webovej adrese <https://josephine.proebiz.com> .
	3. V predloženej ponuke prostredníctvom systému JOSEPHINE musia byť pripojené požadované naskenované doklady (odporúčaný formát je „PDF“) tak, ako je uvedené v týchto súťažných podkladoch a vyplnenie položkového elektronického formulára, ktorý zodpovedá návrhu na plnenie kritérií uvedenom v súťažných podkladoch.
	4. Ak ponuka obsahuje dôverné informácie, uchádzač ich v ponuke viditeľne označí.
	5. Uchádzačom navrhovaná cena za dodanie požadovaného predmetu zákazky, uvedená v ponuke uchádzača, bude vyjadrená v EUR (Eurách) s presnosťou na 2 desatinné miesta a vložená do systému JOSEPHINE v tejto štruktúre: cena bez DPH (pri vkladaní do systému JOSEPHINE označená ako „Jednotková cena (kritérium hodnotenia)“).
	6. Po úspešnom nahraní ponuky do systému JOSEPHINE je uchádzačovi odoslaný notifikačný informatívny e-mail (a to na emailovú adresu užívateľa uchádzača, ktorý ponuku nahral).
	7. Ponuka uchádzača predložená po uplynutí lehoty na predkladanie ponúk sa elektronicky neotvorí.
	8. Uchádzač môže predloženú ponuku vziať späť do uplynutia lehoty na predkladanie ponúk. Uchádzač pri odvolaní ponuky postupuje obdobne ako pri vložení prvotnej ponuky (kliknutím na tlačidlo „Stiahnuť ponuku“ a predložením novej ponuky).
	9. Uchádzači sú svojou ponukou viazaní do uplynutia lehoty oznámenej verejným obstarávateľom, resp. predĺženej lehoty viazanosti ponúk podľa rozhodnutia verejného obstarávateľa. Prípadné predĺženie lehoty bude uchádzačom dostatočne vopred oznámené formou elektronickej komunikácie v systéme JOSEPHINE.
	10. Ponuku môžu predkladať všetky hospodárske subjekty (fyzické, právnické osoby alebo skupina fyzických alebo právnických osôb vystupujúcich voči verejnému obstarávateľovi spoločne).
	11. V prípade, že je uchádzačom skupina, takýto uchádzač je povinný predložiť doklad podpísaný všetkými členmi skupiny o nominovaní vedúceho člena oprávneného konať v mene ostatných členov skupiny v súvislosti s touto zákazkou. V prípade, ak bude ponuka skupiny uchádzačov vyhodnotená ako úspešná, táto skupina bude povinná vytvoriť združenie osôb podľa relevantných ustanovení súkromného práva. Z dokumentácie preukazujúcej vznik združenia (resp. inej zákonnej formy spolupráce fyzických alebo právnických osôb) musí byť jasné a zrejmé, ako sú stanovené vzájomné práva a povinnosti, kto a akou časťou sa bude na plnení podieľať a skutočnosť, že všetci členovia združenia ručia za záväzky združenia spoločne a nerozdielne.
	12. Uchádzač alebo skupina uchádzačov môže predložiť iba jednu ponuku. Uchádzač nemôže byť v tom istom postupe zadávania zákazky členom skupiny dodávateľov, ktorá predkladá ponuku. Verejný obstarávateľ alebo obstarávateľ vylúči uchádzača, ktorý je súčasne členom skupiny dodávateľov.
2. **OBSAH PONUKY**

17.1. Záujemca je povinný pri zostavovaní ponuky dodržať nasledovný obsah, pričom dodrží ustanovenia uvedené v bode 16 tejto časti SP. Každý uchádzač môže predložiť len jednu ponuku.

17.2. Ponuka predložená uchádzačom musí obsahovať tieto dokumenty :

17.2.1. doklady a dokumenty na preukázanie splnenia podmienok účasti podľa časti F súťažných podkladov – vo forme skenu vo formáte .pdf

17.2.2 doklady a dokumenty na preukázanie splnenia požiadaviek na predmet zákazky: predloženie vlastného návrhu technického riešenia poskytovaných služieb podľa bodu 5.4 časti B súťažných podkladov, vo forme pdf dokumentu vloženého do systému JOSEPHINE

17.2.3. V prípade skupiny dodávateľov čestné vyhlásenie skupiny dodávateľov, podpísané všetkými členmi skupiny alebo osobou/osobami oprávnenými konať v danej veci za každého člena skupiny, v ktorom vyhlásia, že v prípade prijatia ich ponuky verejným obstarávateľom vytvoria všetci členovia skupiny dodávateľov právnu formu potrebnú z dôvodu riadneho plnenia zmluvy.- vo forme skenu vo formáte .pdf

17.2.4. V prípade skupiny dodávateľov vystavené plnomocenstvo pre jedného z členov skupiny, ktorý bude oprávnený prijímať pokyny za všetkých a konať v mene všetkých ostatných členov skupiny, podpísanú všetkými členmi skupiny alebo osobou/osobami oprávnenými konať v danej veci za každého člena skupiny– vo forme skenu vo formáte .pdf

17.2.5 vyplnenú a podpísanú zmluvu podľa vzoru uvedeného v prílohe č. 1 súťažných podkladov v súlade s jednotkovými cenami uvedenými v návrhu na plnenie kritérií- vo forme skenu vo formáte .pdf

**Časť V.**

**OTVÁRANIE A VYHODNOCOVANIE PONÚK**

1. **OTVÁRANIE PONÚK**

18.1 Otváranie ponúk sa uskutoční elektronicky.

18.2 Miesto a čas otvárania ponúk sú uvedené v oznámení o vyhlásení verejného obstarávania.

18.3 Otvárania ponúk sa môže zúčastniť len uchádzač (štatutárny zástupca uchádzača alebo ním splnomocnená osoba), ktorého ponuka bola predložená v lehote na predkladanie ponúk. Uchádzač, štatutárny orgán alebo člen štatutárneho orgánu uchádzača (právnická osoba) sa pred otváraním ponúk preukáže preukazom totožnosti a kópiou dokladu o oprávnení podnikať. Osoba oprávnená zúčastniť sa na otváraní ponúk za uchádzača sa preukáže preukazom totožnosti, splnomocnením na zastupovanie a kópiou dokladu o oprávnení podnikať. Na otváraní ponúk budú zverejnené informácie v zmysle ZVO.

1. **VYHODNOTENIE SPLNENIA PODMIENOK ÚČASTI**

###  V súvislosti s § 66 ods. 7 zákona o verejnom obstarávaní: verejný obstarávateľ rozhodol, že vyhodnotenie splnenia podmienok účasti podľa § 40, sa uskutoční po vyhodnotení ponúk podľa § 53. Vzhľadom na to, že sa nepoužije elektronická aukcia, vyhodnotenie splnenia podmienok účasti a vyhodnotenie ponúk z hľadiska splnenia požiadaviek na predmet zákazky sa uskutoční po vyhodnotení ponúk na základe kritérií na vyhodnotenie ponúk.

* 1. Vyhodnotenie splnenia podmienok účasti uchádzačov bude založené na posúdení splnenia verejným obstarávateľom určených podmienok účasti.

19.3. Uchádzač, ktorého tvorí skupina dodávateľov zúčastnená vo verejnom obstarávaní, preukazuje splnenie podmienok účasti:

* týkajúcich sa osobného postavenia za každého člena skupiny osobitne,
* týkajúce sa technickej alebo odbornej spôsobilosti za všetkých členov skupiny spoločne,

19.4. Splnenie podmienok účasti uchádzačov vo verejnom obstarávaní sa bude posudzovať podľa ust. §40 ZVO v súlade s oznámením o vyhlásení verejného obstarávania a súťažnými podkladmi.

1. **VYHODNOCOVANIE PONÚK**

20.1. Komisia na vyhodnotenie ponúk preskúma, či všetky ponuky spĺňajú požiadavky verejného obstarávateľa a bude postupovať pri vyhodnocovaní ponúk v súlade s ust. § 53 ZVO.

20.2. Návrhy na plnenie kritérií sa budú vyhodnocovať podľa určených kritérií na hodnotenie ponúk.

20.3. V prípade ak verejný obstarávateľ požiada uchádzača o vysvetlenie mimoriadne nízkej ponuky, vysvetlenie uchádzača sa musí týkať:

a) hospodárnosti poskytovaných služieb,

b) technického riešenia alebo osobitne výhodných podmienok, ktoré má uchádzač k dispozícii na poskytnutie služby,

c) osobitosti služby navrhovanej uchádzačom,

d) dodržiavania povinností v oblasti pracovného práva, najmä s ohľadom na dodržiavanie minimálnych mzdových nárokov, ochrany životného prostredia alebo sociálneho práva podľa osobitných predpisov,4

e) dodržiavania povinností voči subdodávateľom,

f) možnosti uchádzača získať štátnu pomoc.

**Časť VI.**

**DÔVERNOSŤ VO VEREJNOM OBSTARÁVANÍ**

1. **DÔVERNOSŤ PROCESU VEREJNÉHO OBSTARÁVANIA**

21.1.Verejný obstarávateľ je povinný zachovávať mlčanlivosť o obchodnom tajomstve a o informáciách označených ako dôverné, ktoré mu uchádzač alebo záujemca poskytol; na tento účel uchádzač alebo záujemca označí, ktoré skutočnosti sú obchodným tajomstvom. Za dôverné informácie je na účely verejného obstarávania možné označiť výhradne technické riešenia a predlohy, návody, výkresy, projektové dokumentácie, modely, spôsob výpočtu jednotkových cien a ak sa neuvádzajú jednotkové ceny ale len cena, tak aj spôsob výpočtu ceny a vzory. Ustanoveniami prvej a druhej vety nie sú dotknuté ustanovenia ZVO, ukladajúce povinnosť verejného obstarávateľa oznamovať či zasielať Úradu pre verejné obstarávanie dokumenty a iné oznámenia, ako ani ustanovenia ukladajúce verejnému obstarávateľovi zverejňovať dokumenty a iné oznámenia podľa zákona o verejnom obstarávaní a tiež povinnosti zverejňovania zmlúv podľa všeobecne záväzných právnych predpisov.

**VII. PRIJATIE PONUKY**

1. **INFORMÁCIA O VÝSLEDKU VYHODNOTENIA PONÚK**

22.1. Po vyhodnotení ponúk bude verejný obstarávateľ postupovať podľa ust. §55 ZVO.

22.2. Úspešnému uchádzačovi oznámi, že jeho ponuku prijíma. Neúspešnému uchádzačovi oznámi, že neuspel a dôvody neprijatia jeho ponuky.

22.3. Verejný obstarávateľ nesmie uzavrieť zmluvu, s uchádzačom alebo uchádzačmi, ktorí majú povinnosť zapisovať sa do registra partnerov verejného sektora a nie sú zapísaní v registri partnerov verejného sektora alebo ktorých subdodávatelia alebo subdodávatelia podľa osobitného predpisu, ktorí majú povinnosť zapisovať sa do registra partnerov verejného sektora a nie sú zapísaní v registri partnerov verejného sektora.

1. **UZAVRETIE ZMLUVY**

23.1. Verejný obstarávateľ uzatvorí zmluvu s úspešným uchádzačom postupom podľa § 56 ZVO. Uzavretá zmluva nesmie byť v rozpore so súťažnými podkladmi a s ponukou predloženou úspešným uchádzačom. .

23.2. V zmysle § 11 ods. 1 ZVO Verejný obstarávateľ nesmie uzavrieť zmluvu s uchádzačom alebo uchádzačmi, ktorí majú povinnosť zapisovať sa do registra partnerov verejného sektora ( podľa zákona č. 315/2016 Z.z. o registri partnerov verejného sektora) a nie sú zapísaní v registri partnerov verejného sektora alebo ktorých subdodávatelia alebo subdodávatelia podľa osobitného predpisu, ktorí majú povinnosť zapisovať sa do registra partnerov verejného sektora a nie sú zapísaní v registri partnerov verejného sektora.

23.4 V zmysle § 56 ods. 8 ZVO úspešný uchádzač alebo uchádzači **sú povinní poskytnúť verejnému obstarávateľovi a obstarávateľovi riadnu súčinnosť potrebnú na uzavretie zmluvy, koncesnej zmluvy alebo rámcovej dohody tak, aby mohli byť uzavreté do 10 pracovných dní odo dňa uplynutia lehoty podľa odsekov 2 až 7**, ak boli na ich uzavretie písomne vyzvaní. Za neposkytnutie riadnej súčinnosti sa v prípade tohto verejného obstarávania považuje najmä:

23.4.1 Úspešný uchádzač je povinný mať pred podpisom zmluvy uzatvorenú poistnú zmluvu za škodu spôsobenú pri prevádzkovej činnosti poskytovateľa na poistnú sumu minimálne 20 000 EUR, ktorá musí byť účinná po celú dobu trvania tejto zmluvy. Poistenie podľa predchádzajúcej vety musí pokrývať zodpovednosť za akúkoľvek škodu spôsobenú činnosťou poskytovateľa pri plnení povinností podľa tejto zmluvy objednávateľovi a tretím osobám. Fotokópiu poistnej zmluvy predloží poskytovateľ pri podpise tejto zmluvy.

23.4.2 Úspešný uchádzač musí verejnému obstarávateľovi preukázať, že má najneskôr ku dňu podpisu zmluvy uzavretú zmluvu o ukladaní povolených druhov odpadu na skládku s prevádzkovateľom skládky. Uvedenú skutočnosť preukáže predložením fotokópie zmluvy ( napr. zmluva o spoluprácu, zmluva o nájme a podobne).

1. **ZÁVEREČNÉ USTANOVENIE**

24.1. Verejný obstarávateľ si vyhradzuje právo overenia všetkých skutočností uvedených v ponukách uchádzačov, bez predchádzajúceho súhlasu uchádzačov.

24.2. Proces tohto verejného obstarávania, ktorý osobitne neupravujú tieto súťažné podklady, sa riadi príslušnými ustanoveniami ZVO.

**B. OPIS PREDMETU ZÁKAZKY**

Predmetom obstarávania je poskytnutie služieb v oblasti zberu, prepravy a zneškodnenia špecifikovaných druhov komunálneho odpadu pre mesto Štúrovo v zmysle zákona č. 79/2015 Z. z. o odpadoch.

1. **Predmetom zákazky sú nasledovné služby:**
	1. **Nakladanie so zmesovým komunálnym odpadom**

a. Zber zmesového komunálneho odpadu (ZKO) zo zberných nádob na území mesta Štúrovo zberovým vozidlom poskytovateľa - od právnických osôb (PO) a fyzických osôb – podnikateľov (FO-P) a od fyzických osôb – občanov (FO-O),

b. Preprava zozbieraného zmesového komunálneho odpadu (ZKO) na miesto zhodnotenia alebo zneškodnenia,

c. Zhodnotenie zmesového komunálneho odpadu (ZKO) alebo jeho zneškodnenie uložením na skládku odpadu prevádzkovaného poskytovateľom alebo jeho zmluvným partnerom;

* 1. **Nakladanie s triedenými zložkami komunálneho odpadu s rozšírenou zodpovednosťou výrobcov**

a. Zber triedených zložiek komunálneho odpadu s rozšírenou zodpovednosťou výrobcov (TZKO-OZV) zo zberných nádob na území mesta Štúrovo zberovým vozidlom poskytovateľa od fyzických osôb - občanov,

b. Preprava zozbieraných TZKO-OZV na miesto spracovania, zhodnotenia alebo zneškodnenia,

c. Spracovanie, zhodnotenie prípadne zneškodnenie TZKO-OZV v súlade s hierarchiou odpadového hospodárstva a v zmysle platnej legislatívy,

* 1. **Nakladanie s biologicky rozložiteľným odpadom**

a. Zber biologicky rozložiteľného komunálneho odpadu (BRKO) zo záhrad a parkov zo zberných nádob na území mesta Štúrovo zberovým vozidlom poskytovateľa - od fyzických osôb – občanov (FO-O),

b. Preprava zozbieraného BRKO do zariadenia na zhodnotenie BRKO nachádzajúceho sa v katastrálnom území mesta Štúrovo podľa pokynov objednávateľa,

* 1. **Všeobecná podpora nakladania s odpadmi v meste**

a. Vedenie evidencie o druhoch a množstvách vyzbieraného odpadu, jeho zhodnotení alebo zneškodnení v rozsahu platnej legislatívy,

b. Aktívna spolupráca s objednávateľom a zazmluvnenou Organizáciou zodpovednosti výrobcov (OZV) pri tvorbe harmonogramov zberu, optimalizácií hospodárenia s odpadmi, identifikácií nedostatkov, podávaní návrhov na zlepšenie systému zberu a zneškodnenia odpadov, implementácií opatrení vedúcich k zníženiu tvorby odpadov a komunikácií s občanmi a tretími stranami.

1. **Činnosti nezahrnuté do predmetu obstarávania:**

a. Nakladanie s drobným stavebným odpadom (DSO),

b. Nakladanie s nebezpečným odpadom,

c. Nakladanie s objemným odpadom,

d. Nakladanie s elektroodpadom, batériami a akumulátormi, so šatstvom a textíliami, odpadovými pneumatikami,

e. Nakladanie s kuchynským odpadom, jedlými olejmi a tukmi,

f. Prevádzkovanie zariadenia na zhodnocovanie BRKO ( zneškodňovanie BRKO nie je predmetom zákazky),

g. Zber biologického odpadu pochádzajúceho z údržby verejnej zelene,

h. Sezónny zber biologicky rozložiteľného komunálneho odpadu zo záhrad,

i. Sezónny zber objemného odpadu,

j. Zber odpadov z odpadkových košov na území mesta,

k. Zriadenie a prevádzkovanie zberného dvora na území mesta Štúrovo;

l. Poskytnutie zberných nádob, vriec a veľkoobjemových kontajnerov (ďalej VOK) na zber a prepravu komunálneho odpadu,

m. Oprava, údržba, umývanie a dezinfekcia zberných nádob,

**Spoločný slovník obstarávania (CPV):**

**Hlavný predmet**

**Hlavný slovník:**

**90500000-2 Služby súvisiace s likvidáciou odpadu a odpadom**

90511000-2 Služby na zber odpadu

90510000-5 Likvidácia a spracovanie odpadu

1. **Všeobecné informácie**

Počet obyvateľov mesta za uplynulé tri roky bol na úrovni v zmysle doleuvedenej tabuľky:

|  |  |  |  |
| --- | --- | --- | --- |
|  | 2016 | 2017 | 2018 |
| Počet obyvateľov k 31.12. | 10 361 | 10 335 | 10 249 |

Mesto je navštevované v priebehu letných mesiacov veľkým počtom turistov, ktorí sú prevažne ubytovaní v sezónnych ubytovacích zariadeniach rôzneho typu na území termálneho kúpaliska (Vadaš s.r.o.). Menšia časť je ubytovaná v penziónoch na území mesta. Celkový počet prenocovaní je 350 000 za rok.

Celkový počet domácností v meste je 4377 z čoho 3518 je domácností v bytových domoch v rámci komplexnej bytovej výstavby (ďalej len „KBV“) a 859 je v rodinných domoch v rámci individuálnej bytovej výstavby (ďalej len „IBV“).

V meste aktívne pôsobí 521 podnikateľských subjektov formou právnických osôb (PO) a fyzických osôb-podnikateľov (FO-podn).

Nakladanie s komunálnymi odpadmi v meste je upravované Všeobecne záväzným nariadením mesta Štúrovo č. 8/2016 v znení VZN č. 13/2016 o nakladaní s komunálnymi odpadmi a drobným stavebnými odpadmi na území mesta Štúrovo.

1. **Druhy odpadov, ktoré tvoria predmet obstarávania podľa Prílohy č. 1 k Vyhláške 3652015 Z.z. ktorou sa ustanovuje katalóg odpadov:**
	1. Predmetom zákazky je pravidelný zber, preprava, zneškodňovanie alebo zhodnocovanie odpadov uvedených v nasledujúcom zozname ( **tabuľka č. 1**)

|  |  |  |  |  |  |
| --- | --- | --- | --- | --- | --- |
| **p.č.** | **Názov druhu odpadu** | **katalógové číslo** podľa katalógu odpadov - Vyhláška Ministerstva životného prostredia Slovenskej republiky z 13. novembra 2015, č. 365/2015 Z. z. ktorou sa ustanovuje Katalóg odpadov v platnom znení | **Kategória odpadu** | **Predpokladané množstvo v tonách za 1 rok ( podľa údajov z roku 2018** | **Poznámka** |
| 1. | Zmesový komunálny odpad  | 20 03 01 | O | 2 842 | ZKO |
| 2. | Papier a lepenka,  | 20 01 01 | O | 144,62 | Triedené zložky komunálneho odpadu s rozšířenou zodpovednosťou výrobcu (TZKO-OZV) |
| 3. | Sklo  | 20 01 02 | O | 92,2 |
| 4. | Plasty  | 20 01 39 | O | 115,45 |
| 5. | Obaly z kovu  | 20 01 40 | O | 15,17 |
| 6. | Viacvrstvové kombinované materiály na báze lepenky (kompozity na báze lepenky)  | 20 01 03 | O | 9,530 |
| 7. | Biologicky rozložiteľný odpad | 20 02 01 | O | 257 | BRKO zo záhrad a parkov |

* 1. Predpokladané množstvá odpadu uvedené v predchádzajúcej tabuľke nepredstavujú záväzok verejného obstarávateľa voči dodávateľovi a ich nedodržanie verejným obstarávateľom, bez ohľadu na prekročenie alebo nedosiahnutie predpokladaného množstva, nezakladá žiadne oprávnenia alebo nároky na strane dodávateľa. Dodávateľ je povinný odoberať, zneškodňovať alebo zhodnocovať od verejného obstarávateľa v súlade s ustanoveniami rámcovej dohody, všetok odpad, ktorý je predmetom tejto zákazky.
	2. Počty a druhy zberných nádob, ktoré verejný obstarávateľ poskytne na užívanie dodávateľovi počas trvania rámcovej dohody a z ktorých bude uskutočňovať zber.

**Tabuľka č.2 : Počty a druhy zberných nádob** je uvedený v nasledujúcej tabuľke:

|  |  |  |
| --- | --- | --- |
| **p.č.** | **Objem, druh, farba zbernej nádoby a účel požitia** | **počet (ks)** |
| 1. | 1100 l nádoby (plastové, modré) - papier | 86 |
| 2. | 1100 l nádoby (kovové, zelené)) - sklo | 60 |
| 3. | 1100 l nádoby (plastové, žlté) - plasty | 115 |
| 4. | 1100 l nádoby (plastové, červené) - kovy | 64 |
| 5. | 1100 l nádoby (plastové, oranžové) - kompozitne obaly | 65 |
| 6. | 1100 l nádoby (plastové, čierne) – zmesový komunálny odpad  | 376 |
| 7. | 120 l nádoby (plastové, čierne) - zmesový komunálny odpad | 1699 |
| 8. | 120 l nádoby (plastové, hnedé) – BRKO | 850 |
| 9. | 1100 l nádoby (plastové, hnedé) - BRKO | 10 |

* 1. Vyššie uvedené počty a druhy zberných nádob sú v majetku mesta. Zberné nádoby budú umiestnené na území mesta Štúrovo, podľa potrieb a požiadaviek verejného obstarávateľa.
	2. Verejný obstarávateľ je oprávnený zmeniť požadovaný počet zberných nádob počas trvania rámcovej dohody.
	3. **Frekvencia zberu odpadu**:
		1. Dodávateľ je povinný vykonávať zber odpadu v nasledujúcich intervaloch a na nasledujúcich miestach:

**Tabuľka č. 3 Zmesový komunálny odpad**

|  |  |  |  |  |  |
| --- | --- | --- | --- | --- | --- |
| Názov a katalógové číslo odpadov | Druh nádob | Umiestnenie | Počet nádob, kus | Obdobie | Frekvencia vyprázdnenia |
| Zmesový komunálny odpad (20 03 01) | 120 lit., plastová ( čierna) | IBV | 1131 | jan-máj | 1x za 14 dní |
| jún-sept | 1x za 7 dní |
| okt-dec | 1x za 14 dní |
| PO, FO-podn | 170 | celý rok | 1x za 7 dní |
| 220 | celý rok | 1x za 14 dní |
| 170 | jún-sept | 1x za 7 dní |
| 8 | jan-jún, sept-dec | 1x za 7 dní |
| Zmesový komunálny odpad (20 03 01) | 1100 lit., plastová ( čierna) | KBV | 192 | celý rok | 2x za 7 dní |
| PO, FO-podn. | 112 | celý rok | 1x za 7 dní |
| 47 | celý rok | 1x za 14 dní |
| 7 | jún-sept | 1x za 7 dní |
| 18 | jan-jún, sept-dec | 1x za 7 dní |
| PO-Vadaš | 8 | jan-mar, nov -dec | 1x za 7 dní |
| 20 | apríl | 2x za 7 dní |
| 40 | máj, sept | 3x za 7 dní |
| 75 | jún | 3x za 7 dní |
| 105 | júl-aug | 4x za 7 dní |
| 15 | okt | 1x za 7 dní |

* + 1. Dodávateľ je ďalej povinný vykonávať zber nasledovného typu odpadu, v nasledovných intervaloch, avšak majú len informatívny charakter, nie sú predmetom zákazky ani predmetom nacenenia zákazky:

**Tabuľka č. 4 Triedené zložky komunálneho odpadu s rozšírenou zodpovednosťou výrobcov**

|  |  |  |  |  |  |
| --- | --- | --- | --- | --- | --- |
| Názov a katalógové číslo odpadov | Druh nádob a lokalita | Druh TZKO | Počet nádob | Obdobie | Frekvencia vyprázdnenia |
| 20 01 39 | 1100 lit., nádoby, Kontajnerové stojiská v KBV  | plasty | 115 | celý rok | 1x za týždeň |
| 20 01 01 | papier | 86 | 1x za týždeň |
| 20 01 02 | kovy | 64 | 1x za 8 týždňov |
| 20 01 40 | VKM | 65 | 1x za 8 týždňov |
| 20 01 02 | sklo | 60 | 1x za 4 týždne |
| 20 01 39 | Plastové vrece, Domácnosti v IBV  | plasty | Vrece podľa výskytu | celý rok | 1x za 4 týždne |
|  | ostatné komodity | 1x za 12 týždňov |

4.7 Predmetom zadania je aj **biologicky rozložiteľný komunálny (BRKO**) odpad pochádzajúci zo záhrad a parkov.

* 1. 1 Vyzbieraný BRKO je dodávateľ povinný následne odvážať na zhodnotenie na mestskú kompostáreň nachádzajúcu sa v katastri mesta Štúrovo.

Vývoj množstva vyzbieraného a na kompostáreň odvezeného BRKO od IBV za uplynulé tri roky bol nasledovný:

|  |  |  |  |
| --- | --- | --- | --- |
|  | 2016 | 2017 | 2018 |
| Množstvo BRKO, (v tonách) | 122 | 272 | 257 |

Výskyt BRKO podľa jednotlivých mesiacov v priebehu roka 2018 bol nasledovný (v tonách):

|  |  |  |  |  |  |  |  |
| --- | --- | --- | --- | --- | --- | --- | --- |
| Mesiac | Množstvo | Mesiac | Množstvo | Mesiac | Množstvo | Mesiac | Množstvo |
| Jan. | 0 | Apríl | 35 | Júl | 30 | Okt. | 30 |
| Febr. | 0 | Máj | 31 | August | 27 | Nov. | 31 |
| Marec | 15 | Jún | 29 | Sept. | 29 | Dec. | 0 |

 Poznámka: V tabuľkách uvedené množstvá sa týkajú výlučne odpadu pozbieraného v lokalitách IBV prostredníctvom zberového vozidla. Odpad pochádzajúci z mestských parkov a priestranstiev, zo sezónneho zberu alebo zo zberného dvora nie je zahrnutý do uvedených množstiev a ani nie je premetom verejného obstarávania.

4.7.2 Na zber BRKO sa využívajú 120 litrové a 1100 litrové hnedé plastové nádoby tvoriace majetok mesta. Počet nádob podľa lokality a frekvencia ich vyprázdnenia v priebehu roka je zabezpečovaná podľa doleuvedenej tabuľky:

**Tabuľka č. 5 Biologicky rozložiteľný komunálny odpad**

|  |  |  |  |  |
| --- | --- | --- | --- | --- |
| Druh nádob | Umiestnenie | Počet nádob, kus | Obdobie | Frekvencia vyprázdnenia |
| 120 lit., plastová, hnedá | IBV | 850 | 1.jan – 15.marec | zber sa nevykonáva |
| 15.marec – 30.okt | 1x za 14 dní |
| november | 1x za 7 dní |
| december | zber sa nevykonáva |
| 1100 lit., plastová, hnedá | Školské zariadenia mesta | 10 | detto | detto |

Poznámka: V rámci zberu sa vyprázdňujú aj vrecia vyložené vedľa hnedej nádoby ako aj nerozvetvené konáre zviazané do zväzku s maximálnou dĺžkou 1m.

* 1. Po odobratí odpadu zo zbernej nádoby, vráti dodávateľ zbernú nádobu na pôvodné miesto.
	2. Konkrétne termíny zberu odpadov sa určia v rámci požadovaných intervalov na základe dohody verejného obstarávateľa a dodávateľa a to aj opakovane počas trvania rámcovej dohody.
	3. Intervaly zberu odpadu uvedené v bodoch 4.6.1,   4.6.2 a v bode 4.7.2 budú platné počas prvého roku platnosti rámcovej zmluvy , t.j. počas roka 2020. V ďalších rokoch počas trvania rámcovej dohody môže dôjsť k úprave harmonogramu zberu odpadov na základe dohody medzi dodávateľom a verejným obstarávateľom.
	4. Predpokladané intervaly zberu odpadu uvedené v bodoch 4.6.1, 4.6.2 a 4.7.2 nepredstavujú záväzok verejného obstarávateľa voči dodávateľovi a ich zmena verejným obstarávateľom počas trvania rámcovej dohody, bez ohľadu na prekročenie alebo nedosiahnutie predpokladaného množstva, nezakladá žiadne oprávnenia alebo nároky na strane dodávateľa.
	5. Odpad, ktorý dodávateľ prevezme od verejného obstarávateľa sa stáva vlastníctvom dodávateľa, výnimkou BRKO.
	6. Poskytovateľ je povinný po odobratí odpadu vykonať jeho zneškodnenie, prípadne zhodnotenie alebo s ním nakladať inak, vždy však v súlade s platnými právnymi predpismi a podmienkami uvedenými v predmete zákazky.
	7. Poskytovateľ je povinný pravidelne mesačne poskytovať evidencie o druhoch a množstve odobraných odpadov, ich uskladnení, zhodnotení alebo zneškodnení, či inom nakladaní podl'a platných právnych predpisov, ktoré boli vykonané v súlade s uzavretou rámcovou dohodou.
	8. Poskytovateľ musí mať uzavretú zmluvu v zmysle ust. § 81 ods. 11 zákona č. 79/2015 Z.z. o odpadoch a o zmene a doplnení niektorých zákonov v znení neskorších predpisov.

**POŽIADAVKY NA DOKLADY A DOKUMENTY PREUKAZUJÚCE SPLNENIE POŽIADAVIEK VEREJNÉHO OBSTARÁVATEĽA NA PREDMET ZÁKAZKY.**

5.1Zber a preprava všetkých zložiek KO bude poskytovateľom vykonávaná v jednotlivých častiach mesta v takom dennom čase, aby bola cestná premávka výkonom zberu komunálnych odpadov čo najmenej obmedzená. Objednávateľ si vyhradzuje zmenu času zberu komunálnych odpadov poskytovateľom,

5.2 V prípade, že zber a prepravu z technických príčin poskytovateľa, alebo z dôvodov nezapríčinených poskytovateľom (napr. rozkopávka miestnej komunikácie, sťažené klimatické podmienky, a iné ), nebude možné vykonať v stanovenom termíne, bude tento poskytovateľom vykonaný najneskôr do 24. hodín po stanovenom termíne, alebo v stanovenom termíne po dohode s objednávateľom. Udalosť bude zaznamenaná v prevádzkovej knihe a bezodkladne oznámená objednávateľovi,

5.3 Harmonogramy zberu jednotlivých druhov KO na území mesta je možné meniť na základe požiadavky objednávateľa formou dohody oboch zmluvných strán, ktorá bude uzatvorená dodatkom k zmluve,

5.4 Za účelom preukázania splnenia požiadavky uvedenej v časti B súťažných podkladov, bode 1.1 písm. c), že je uchádzač oprávnený zabezpečiť zhodnotenie zmesového komunálneho odpadu (ZKO) alebo jeho zneškodnenie uložením na skládku odpadu, uchádzač **predloží vlastný návrh technického riešenia poskytovaných služieb**.

**6 Požiadavky na predmet zákazky ku dňu podpisu zmluvy**

6.1 Úspešný uchádzač je povinný mať ku dňu podpisu zmluvy uzatvorenú poistnú zmluvu za škodu spôsobenú pri prevádzkovej činnosti poskytovateľa na poistnú sumu minimálne 20 000 EUR, ktorá musí byť účinná po celú dobu trvania tejto zmluvy. Poistenie podľa predchádzajúcej vety musí pokrývať zodpovednosť za akúkoľvek škodu spôsobenú činnosťou poskytovateľa pri plnení povinností podľa tejto zmluvy objednávateľovi a tretím osobám. Fotokópiu poistnej zmluvy predloží poskytovateľ pri podpise tejto zmluvy.

6.2 Úspešný uchádzač musí verejnému obstarávateľovi preukázať, že má **najneskôr ku dňu podpisu zmluvy uzavretú zmluvu o ukladaní povolených druhov odpadu na skládku s prevádzkovateľom skládky.** Uvedenú skutočnosť preukáže predložením fotokópie zmluvy ( napr. zmluva o spoluprácu, zmluva o nájme a podobne).

**C. OBCHODNÉ PODMIENKY**

1. Verejný obstarávateľ svoje obchodné podmienky realizácie predmetu zákazky uvádza v návrhu zmluvy, ktorá bude uzavretá s úspešným uchádzačom na obdobie štyroch rokov. Návrh zmluvy na dodávku predmetu zákazky ako je opísaný v SP časti: „B. Opis predmetu zákazky“, tvorí prílohu č. 1 týchto súťažných podkladov..
2. Verejný obstarávateľ si vyhradzuje právo neprijať ani jednu z predložených ponúk, ak zmluvné podmienky uvedené v návrhu záväzných zmluvných podmienok predložených uchádzačom budú v rozpore s oznámením o vyhlásení verejného obstarávania a týmito súťažnými podkladmi a ak sa budú vymykať obvyklým zmluvným podmienkam a budú znevýhodňovať verejného obstarávateľa.
3. Verejný obstarávateľ upozorňuje, že najneskôr k dátumu podpisu zmluvy dielo je úspešný uchádzač povinný predložiť verejnému obstarávateľovi dôkaz o:
	1. **existencii poistenia (poistku) za škodu spôsobenú pri prevádzkovej činnosti poskytovateľa na poistnú sumu minimálne 20 000 EUR,** ktorá musí byť účinná po celú dobu trvania tejto zmluvy. Poistenie podľa predchádzajúcej vety musí pokrývať zodpovednosť za akúkoľvek škodu spôsobenú činnosťou poskytovateľa pri plnení povinností podľa tejto zmluvy objednávateľovi a tretím osobám. Fotokópiu poistnej zmluvy predloží poskytovateľ pri podpise tejto zmluvy.
	2. **uzavretí zmluvy o ukladaní povolených druhov odpadu na skládku s prevádzkovateľom skládky**. Uvedenú skutočnosť preukáže predložením fotokópie zmluvy ( napr. zmluva o spolupráci, zmluva o nájme a podobne).

**Upozornenie!**

**Ponuka uchádzača musí obsahovať návrh zmluvy.**

**Do návrhu rámcovej dohody nesmú byť zapracované žiadne zmeny, ktoré by boli v rozpore so súťažnými podkladmi, menili by rovnováhu zmluvných povinností v neprospech verejného obstarávateľa, zvyšovali by mieru povinností v neprospech verejného obstarávateľa, zvyšovali cenu plnenia či mali iný podstatný vplyv na jej obsah. Pokiaľ uchádzač takéto zmeny v návrhu rámcovej dohody v ponuke uskutoční, bude to v rozpore s požiadavkami verejného obstarávateľa na predmet zákazky.**

 **Nepripúšťajú sa žiadne sankcie za porušenie zmluvných povinností verejného obstarávateľa, okrem tých ktoré sú uvedené v návrhu zmluvy priloženom k týmto podkladom!**

**D. SPÔSOB URČENIA CENY**

1. Uchádzačom navrhovaná celková cena za predmet zákazky a jednotková cena za každú položku predmetu zákazky musí byť uvedená v EUR, matematicky zaokrúhlená na dve desatinné miesta, musí byť konečná, musí zahrňovať všetky náklady a činnosti spojené s dodaním predmetu zákazky, ako je opísaný v časti „B. Opis predmetu zákazky“ a za podmienok uvedených v časti „C. Obchodné podmienky“

2. Uchádzač cenu v ponuke v súlade s bodom 1 tejto časti SP uvedie **spolu za celý predmet zákazky ako aj jednotkové ceny položiek predmetu zákazky, v EUR bez DPH a zároveň uvedie jednotkovú cenu aj v EUR s DPH.**

**3. V prípade ak uchádzač v postavení dodávateľa v súlade s právnym poriadkom Slovenskej republiky nebude povinný odviesť DPH pri dodávke predmetu zákazky, ale odviesť ju bude povinný verejný obstarávateľ v postavení odberateľa, uvedie uchádzač v ponuke cenu vrátane DPH, ktorú bude povinný zaplatiť verejný obstarávateľ.**

E. KRITÉRIA NA HODNOTENIE PONÚK A PRAVIDLÁ ICH UPLATNENIA

* + - 1. Ponuky sa budú vyhodnocovať na základe najnižšej ceny. Hodnotiť sa bude celková cena v EUR s DPH.
			2. Cena sa zistí ako súčin jednotkových cien v EUR s DPH za jednotlivé položky a ich predpokladaného množstva v celkovom súčte všetkých položiek, podľa tabuľky uvedenej v bode 5. tejto časti súťažných podkladov. Vyplnenú tabuľku predloží uchádzač v elektronickej forme vo formáte pdf, ako súčasť ponuky. Neuvedenie jednotkovej ceny niektorej z položiek sa považuje nesplnenie požiadaviek verejného obstarávateľa na predmet zákazky.
			3. **Jednotkové ceny položiek zadáva uchádzač v celých euro s najviac dvoma desatinnými miestami za desatinnou čiarkou.**
			4. Dodávateľ je za služby poskytované na základe zmluvy oprávnený požadovať iba platby takých položiek, ktoré sú predmetom vyhodnotenia ponúk tohto verejného obstarávania. Platby akýchkoľvek iných nákladov a odmien, dodávateľ nie je oprávnený požadovať.
			5. Tabuľka návrhu na plnenie kritéria:

| Číslo položky | Názov položky | jednotka | Predpokladané množstvo (za celé obdobie trvania rámcovej dohody – 4 roky) | Jednotková cena v EUR bez DPH | Jednotková cena v EUR s DPH | Celková cena položky v EUR s DPH |
| --- | --- | --- | --- | --- | --- | --- |
| 1. | Zneškodnenie/zhodnotenie - Zmesový komunálny odpad (20 03 01) | tona (t) | 11 368 |  |  |  |
| 2. | Zber jednej 1100 l nádoby – zmesový komunálny odpad (plastová) | ks | 148 160 |  |  |  |
| 3. | Zber jednej 120 l nádoby (plastové) - zmesový komunálny odpad (čierna) | ks | 227 916 |  |  |  |
| 4. | Zber jednej nádoby na BRKO 120 l nádoba ( plastová) hnedá | ks | 68 000 |  |  |  |
| 5. | Zber jednej nádoby na BRKO 1100 l nádoba ( plastová) hnedá | ks | 800 |  |  |  |
| 1.-5. | Spolu cena s DPH:  |  |  |  |  |  |

F. PODMIENKY ÚČASTI UCHÁDZAČOV

1. Osobné postavenie

1. Verejného obstarávania sa môže zúčastniť len ten, kto spĺňa tieto podmienky účasti týkajúce sa osobného postavenia:

a) nebol on, ani jeho štatutárny orgán, ani člen štatutárneho orgánu, ani člen dozorného orgánu, ani prokurista právoplatne odsúdený za trestný čin korupcie, trestný čin poškodzovania finančných záujmov Európskych spoločenstiev, trestný čin legalizácie príjmu z trestnej činnosti, trestný čin založenia, zosnovania a podporovania zločineckej skupiny, trestný čin založenia, zosnovania alebo podporovania teroristickej skupiny, trestný čin terorizmu a niektorých foriem účasti na terorizme, trestný čin obchodovania s ľuďmi, trestný čin, ktorého skutková podstata súvisí s podnikaním alebo trestný čin machinácie pri verejnom obstarávaní a verejnej dražbe,

 b) nemá nedoplatky poistného na zdravotné poistenie, sociálne poistenie a príspevkov na starobné dôchodkové sporenie v Slovenskej republike alebo v štáte sídla, miesta podnikania alebo obvyklého pobytu,

 c) nemá daňové nedoplatky v Slovenskej republike alebo v štáte sídla, miesta podnikania alebo obvyklého pobytu,

 d) nebol na jeho majetok vyhlásený konkurz, nie je v reštrukturalizácii, nie je v likvidácii, ani nebolo proti nemu zastavené konkurzné konanie pre nedostatok majetku alebo zrušený konkurz pre nedostatok majetku,

 e) je oprávnený dodávať tovar, uskutočňovať stavebné práce alebo poskytovať službu,

 f) nemá uložený zákaz účasti vo verejnom obstarávaní potvrdený konečným rozhodnutím v Slovenskej republike alebo v štáte sídla, miesta podnikania alebo obvyklého pobytu,

 g) nedopustil sa v predchádzajúcich troch rokoch od vyhlásenia alebo preukázateľného začatia verejného obstarávania závažného porušenia povinností v oblasti ochrany životného prostredia, sociálneho práva alebo pracovného práva podľa osobitných predpisov, za ktoré mu bola právoplatne uložená sankcia, ktoré dokáže verejný obstarávateľ a obstarávateľ preukázať,

 h) nedopustil sa v predchádzajúcich troch rokoch od vyhlásenia alebo preukázateľného začatia verejného obstarávania závažného porušenia profesijných povinností, ktoré dokáže verejný obstarávateľ a obstarávateľ preukázať.

2. Uchádzač preukazuje splnenie podmienok účasti podľa odseku 1

a) písm. a) doloženým výpisom z registra trestov nie starším ako tri mesiace ku dňu uplynutia lehoty na predkladanie ponúk,

 b) písm. b) doloženým potvrdením zdravotnej poisťovne a Sociálnej poisťovne nie starším ako tri mesiace ku dňu uplynutia lehoty na predkladanie ponúk,

 c) písm. c) doloženým potvrdením miestne príslušného daňového úradu nie starším ako tri mesiace ku dňu uplynutia lehoty na predkladanie ponúk,

 d) písm. d) doloženým potvrdením príslušného súdu nie starším ako tri mesiace ku dňu uplynutia lehoty na predkladanie ponúk,

 e) písm. e) doloženým dokladom o oprávnení dodávať tovar, uskutočňovať stavebné práce alebo poskytovať službu, ktorý zodpovedá predmetu zákazky,

 f) písm. f) doloženým čestným vyhlásením.

3. Ak uchádzač má sídlo, miesto podnikania alebo obvyklý pobyt mimo územia Slovenskej republiky a štát jeho sídla, miesta podnikania alebo obvyklého pobytu nevydáva niektoré z dokladov uvedených v odseku 2 alebo nevydáva ani rovnocenné doklady, možno ich nahradiť čestným vyhlásením podľa predpisov platných v štáte jeho sídla, miesta podnikania alebo obvyklého pobytu.

4. Ak právo štátu uchádzača so sídlom, miestom podnikania alebo obvyklým pobytom mimo územia Slovenskej republiky neupravuje inštitút čestného vyhlásenia, môže ho nahradiť vyhlásením urobeným pred súdom, správnym orgánom, notárom, inou odbornou inštitúciou alebo obchodnou inštitúciou podľa predpisov platných v štáte sídla, miesta podnikania alebo obvyklého pobytu uchádzača.

5. Konečným rozhodnutím príslušného orgánu verejnej moci na účely preukazovania splnenia podmienok účasti sa rozumie

a) právoplatné rozhodnutie príslušného správneho orgánu, proti ktorému nie je možné podať žalobu,

 b) právoplatné rozhodnutie príslušného správneho orgánu, proti ktorému nebola podaná žaloba,

 c) právoplatné rozhodnutie súdu, ktorým bola žaloba proti rozhodnutiu alebo postupu správneho orgánu zamietnutá alebo konanie zastavené alebo

 d) iný právoplatný rozsudok súdu.

6. Uchádzač sa považuje za spĺňajúceho podmienky účasti týkajúce sa osobného postavenia podľa odseku 1 písm. b) a c), ak zaplatil nedoplatky alebo mu bolo povolené nedoplatky platiť v splátkach.

7. Uchádzač môže preukázať splnenie podmienok účasti osobného postavenia uvedených v odseku 1. písm. a) až f), zápisom do zoznamu hospodárskych subjektov.

**II. Finančné a ekonomické postavenie**

Nepožaduje sa.

**III. Technická a odborná spôsobilosť**

Podmienky účasti technickej a odbornej spôsobilosti preukáže uchádzač predložením nasledujúcich dokladov:

1. Podľa § 34 ods. 1 písm. a) ZVO zoznamom poskytnutých služieb za predchádzajúce tri roky od vyhlásenia verejného obstarávania s uvedením cien, lehôt dodania a odberateľov; dokladom je referencia, ak odberateľom bol verejný obstarávateľ alebo obstarávateľ podľa tohto zákona.

Verejný obstarávateľ požaduje preukázanie poskytnutia služieb obdobného alebo rovnakého charakteru ako je predmet zákazky v súhrnnej hodnote minimálne:

* 250 000 EUR bez DPH v predchádzajúcich troch rokoch pre dňom uverejnenia oznámenia o vyhlásení verejného obstarávania.
1. Podľa § 34 ods. 1 písm. j) ZVO: údajmi o strojovom, prevádzkovom alebo technickom vybavení, ktoré má uchádzač alebo záujemca k dispozícií na poskytnutie služby.

Minimálna požadovaná úroveň štandardov: Uchádzač uvedie opis technického zariadenia, ktoré má k dispozícii na plnenie zákazky: Uchádzač preukáže dispozíciu minimálne 2 plne funkčnými zberovými vozidlami prispôsobenými na zber a zvoz ZKO, TZKO a BRKO v súlade s podmienkami verejného obstarávania. Zberové vozidlá poskytovateľa musia byť vybavené GPS technikou na sledovanie pohybu vozidiel a vykazovania ubehnutých kilometrov.

Ako dôkaz preukazujúci disponibilitu strojovým vybavením uvedeným vyššie uchádzač predloží buď doklad preukazujúci vlastnícky vzťah uchádzača alebo doklad preukazujúci nájomný vzťah k strojovému vybaveniu alebo zmluvný záväzok s inou osobou v zmysle § 34 ods. 3 ZVO, z ktorých musí jasne a určito vyplývať disponibilita uchádzača strojovým vybavením. Čestné vyhlásenie uchádzača o disponibilite strojovým vybavením nebude verejný obstarávateľ akceptovať ako doklad preukazujúci splnenie podmienky účasti, pričom týmto nie je dotknutý jednotný európsky dokument v zmysle § 39 ZVO.

1. Uchádzač môže na preukázanie technickej spôsobilosti alebo odbornej spôsobilosti využiť technické a odborné kapacity inej osoby, bez ohľadu na ich právny vzťah. V takomto prípade musí uchádzač verejnému obstarávateľovi preukázať, že pri plnení zmluvy bude skutočne používať kapacity osoby, ktorej spôsobilosť využíva na preukázanie technickej spôsobilosti alebo odbornej spôsobilosti. Skutočnosť podľa druhej vety preukazuje záujemca alebo uchádzač písomnou zmluvou uzavretou s osobou, ktorej technickými a odbornými kapacitami mieni preukázať svoju technickú spôsobilosť alebo odbornú spôsobilosť. Z písomnej zmluvy musí vyplývať záväzok osoby, že poskytne svoje kapacity počas celého trvania zmluvného vzťahu. Osoba, ktorej kapacity majú byť použité na preukázanie technickej spôsobilosti alebo odbornej spôsobilosti, musí preukázať splnenie podmienok účasti týkajúce sa osobného postavenia a nesmú u nej existovať dôvody na vylúčenie podľa § 40 ods. 6 písm. a) až h) a ods. 7; oprávnenie dodávať tovar, uskutočňovať stavebné práce, alebo poskytovať službu preukazuje vo vzťahu k tej časti predmetu zákazky, na ktorú boli kapacity záujemcovi alebo uchádzačovi poskytnuté. Uchádzač predloží v ponuke doklady preukazujúce splnenie podmienok účasti osobného postavenia osoby, ktorej technické a odborné kapacity majú byť použité na preukázanie finančného a ekonomického postavenia uvedené v ust. § 32 ods.2 ZVO, oprávnenie dodávať tovar, uskutočňovať stavebné práce, alebo poskytovať službu preukazuje vo vzťahu k tej časti predmetu zákazky, na ktorú boli kapacity záujemcovi alebo uchádzačovi poskytnuté. Ak ide o požiadavku súvisiacu so vzdelaním, odbornou kvalifikáciou alebo relevantnými odbornými skúsenosťami najmä podľa ust. § 34 ods. 1 písm. g), ZVO uchádzač alebo záujemca môže využiť kapacity inej osoby len, ak táto bude reálne vykonávať stavebné práce alebo služby, na ktoré sa kapacity vyžadujú.
2. V prípade, že ponuka bude predložená skupinou dodávateľov podľa § 37 ZVO, preukazuje skupina splnenie podmienok účasti týkajúce sa technickej a odbornej spôsobilosti spoločne.

**IV. Doplňujúce informácie**

1. Uchádzač, subdodávateľ, alebo osoba, ktorej zdroje či kapacity majú byť použité na preukázanie splnenia podmienok účasti môže predbežne nahradiť doklady na preukázanie splnenia podmienok účasti jednotným európskym dokumentom. Súhrnný materiál obsahujúci zhrnutie základných informácií o Jednotnom európskom dokumente pre verejné obstarávanie so zameraním na jednotlivé subjekty verejného obstarávania a s praktickým návodom na jeho vypĺňanie. Viac informácií ako aj samotný formulár vo formáte .rtf je možné nájsť na webovom sídla Úradu pre verejné obstarávanie na adrese <http://www.uvo.gov.sk/legislativametodika-dohlad/jednotny-europsky-dokument-pre-verejne-obstaravanie-553.html>.

G. NÁVRH UCHÁDZAČA NA PLNENIE KRITÉRÍ

|  |  |
| --- | --- |
| Predmet zákazky | **Nakladanie s odpadmi v meste Štúrovo** |
| Verejný obstarávateľ | Mesto Štúrovo, Námestie slobody 1, 943 01 Štúrovo |
| Uchádzač: |  |
| Obchodné meno uchádzača: |  |
| Sídlo: |  |
| IČO: |  |
| Kontaktná osoba uchádzača: |  |

**Návrh uchádzača na plnenie kritéria (vyplní uchádzač)**

| Číslo položky | Názov položky | jednotka | Predpokladané množstvo (za celé obdobie trvania rámcovej dohody – 4 roky) | Jednotková cena v EUR bez DPH | Jednotková cena v EUR s DPH | Celková cena položky v EUR s DPH |
| --- | --- | --- | --- | --- | --- | --- |
| 1. | Zneškodnenie/zhodnotenie - Zmesový komunálny odpad (20 03 01) | tona (t) | 11 368 |  |  |  |
| 2. | Zber jednej 1100 l nádoby – zmesový komunálny odpad (plastová) | ks | 148 160 |  |  |  |
| 3. | Zber jednej 120 l nádoby (plastové) - zmesový komunálny odpad (čierna) | ks | 227 916 |  |  |  |
| 4. | Zber jednej nádoby na BRKO 120 l nádoba ( plastová) hnedá | ks | 68 000 |  |  |  |
| 5. | Zber jednej nádoby na BRKO 1100 l nádoba ( plastová) hnedá | ks | 800 |  |  |  |
| 1-5 | Spolu cena s DPH:  |  |  |  |  |  |

|  |
| --- |
|  |

**Ako uchádzač týmto čestne vyhlasujem, že uvedený návrh na plnenie stanoveného kritéria je v súlade s predloženou ponukou a jej prílohami.**

V ...................................................2019 ....................................................................

Potvrdenie štatutárnym orgánom uchádzača:

titul, meno, priezvisko, funkcia, podpis, pečiatka

**Uchádzač zároveň vyplní celkovú cenu v EUR bez DPH a v EUR s DPH prostredníctvom komunikačného rozhrania systému JOSEPHINE**